Ορισμοί εκφοβισμού, παρενόχλησης, διακρίσεων και βίας

Ο εκφοβισμός (bullying), η παρενόχληση, οι διακρίσεις και η βία είναι όλες διαπροσωπικές συμπεριφορές που μπορούν να δημιουργήσουν ή να συμβάλλουν στη δημιουργία αρνητικών κοινωνικών περιβαλλόντων. Όλες οι σχολικές κοινότητες θα πρέπει να έχουν σαφείς ορισμούς που αναφέρονται στις πολιτικές και διαδικασίες του σχολείου τους για τον εκφοβισμό, την παρενόχληση, τις διακρίσεις και τη βία.

# Εκφοβισμός [Bullying]

Ο εθνικός ορισμός του εκφοβισμού για τα σχολεία της Αυστραλίας είναι:

Ο εκφοβισμός είναι μια συνεχής κατάχρηση θέσης ισχύος στις σχέσεις μέσω επαναλαμβανόμενης λεκτικής, σωματικής, ή/και κοινωνικής συμπεριφοράς, που προκαλεί σωματική ή/και ψυχολογική βλάβη. Μπορεί να περιλαμβάνει την κατάχρηση εξουσίας από ένα άτομο ή μια ομάδα προς ένα ή περισσότερα άτομα. Ο εκφοβισμός μπορεί να διαπραχθεί διαπροσωπικά ή ηλεκτρονικά, και μπορεί να είναι προφανής (απροκάλυπτος) ή κρυφός (συγκαλυμμένος).

Οποιαδήποτε μορφή εκφοβισμού ή για οποιοδήποτε άλλο λόγο, μπορεί να έχει μακροπρόθεσμες επιπτώσεις για τους εμπλεκόμενους, ακόμη και για τους γύρω.

Απομονωμένα περιστατικά και διαμάχες ή καυγάδες μεταξύ ίσων, είτε διαπροσωπικά είτε ηλεκτρονικά, δε χαρακτηρίζονται ως εκφοβισμός.

Οι συμπεριφορές που δεν αποτελούν bullying περιλαμβάνουν:

* αμοιβαίες λογομαχίες και διαφωνίες (όπου δεν υπάρχει ανισορροπία εξουσίας)
* η αντιπάθεια για κάποιον/α ή μια μόνο πράξη κοινωνικής απόρριψης
* μοναδικές πράξεις κακίας ή μοχθηρίας
* μεμονωμένα περιστατικά επιθετικότητας, εκφοβισμού ή βίας.

Ωστόσο αυτές οι συγκρούσεις χρειάζεται να αντιμετωπίζονται και να επιλύνονται.

Ωστόσο όλα τα ηλεκτρονικά θέματα δεν αποτελούν εκφοβισμό. (Ο ηλεκτρονικός εκφοβισμός μερικές φορές αναφέρεται ως διαδικτυακός εκφοβισμός (cyberbullying) και αναφέρεται σε εκφοβισμό που πραγματοποιείται μέσω των τεχνολογιών πληροφοριών και επικοινωνιών.)

# Παρενόχληση [Harassment]

Η παρενόχληση είναι μια συμπεριφορά που στοχεύει ένα άτομο ή μια ομάδα λόγω:

* της ταυτότητας, φυλής, πολιτισμού ή εθνοτικής καταγωγής του
* της θρησκείας του
* των σωματικών χαρακτηριστικών του
* του φύλου του
* του σεξουαλικού προσανατολισμού του
* της οικογενειακής, γονεϊκής ή οικονομικής κατάστασής του
* της ηλικίας του
* την ικανότητας ή αναπηρίας του.
* Προσβάλει, ταπεινώνει, εκφοβίζει ή δημιουργεί ένα εχθρικό περιβάλλον.Μπορεί να είναι:
* ένα συνεχές μοτίβο συμπεριφοράς ή μια μοναδική πράξη
* κατευθύνεται τυχαία ή προς το ίδιο άτομο/ ίδια άτομα
* εκούσιο ή ακούσιο.

# Διακρίσεις [Discrimination]

Οι διακρίσεις συμβαίνουν όταν οι άνθρωποι αντιμετωπίζονται λιγότερο ευνοϊκά από άλλους λόγω:

* της ταυτότητας, φυλής, πολιτισμού ή εθνοτικής καταγωγής τους
* της θρησκείας τους
* των σωματικών τους χαρακτηριστικών
* του φύλου τους
* του σεξουαλικού προσανατολισμού τους
* της οικογενειακής, γονεϊκής ή οικονομικής κατάστασής τους
* της ηλικίας τους
* την ικανότητας ή αναπηρίας τους.

# Βία [Violence]

Ως βία ορίζεται η σκόπιμη χρήση σωματικής δύναμης ή εξουσίας, απειλούμενη ή πραγματική, εναντίον ενός άλλου ατόμου/ ατόμων που καταλήγει σε ψυχολογική βλάβη, τραυματισμό ή σε ορισμένες περιπτώσεις, θάνατο. Μπορεί να περιλαμβάνει προκλητικές ή μη προκλητικές πράξεις και μπορεί να είναι ένα συμβάν, μια τυχαία πράξη ή μπορεί να συμβαίνει διαχρονικά.

Οι ορισμοί στο παρόν πληροφοριακό φυλλάδιο αναφέρονται στα βασικά χαρακτηριστικά και έχουν ληφθεί από την έκδοση Student Wellbeing Hub. Μπορείτε να το δείτε στο: <https://studentwellbeinghub.edu.au/glossary#/>